**טקס כיתתי ליום הזיכרון**

כיתות א-ב

* כדאי לסדר את הכיתה בצורת ח' או לצאת למקום שקט ומרווח.
* נתחיל את הטקס כמה דקות לפני הצפירה.
* לקראת הצפירה:

*ליום הזה קוראים יום הזיכרון ומשמיעים צפירה , ועומדים דום ומדברים 'עליהם' 'שנתנו הכול' 'שהקריבו' ואומרים 'בזכותם' ומדברים עלינו שנשארנו.*

 *הכול בלשון רבים. הם – 'המחיר', 'הגיבורים'. הם האנשים שהיו ועודם ובכל זאת אינם . והם באמת רבים – רבים מדי.*

*ואתה – אחד. ובהישמע הצפירה, בשקט הזה הכואב, ובדום הזה הנוקב, אתה איתי ואני איתך*

*רק איתך ועיני דומעות . ואני חושבת - הרי בצפירה הזאת לא ישמעו אם אזעק בקול, בכל הכוח: אלוהי המלחמות די עד מתי? למה? לא עוד!*

*בעוד מספר רגעים תשמע צפירה בת שתי דקות בכל רחבי הארץ.*

 *הכל ייעצר. רגע אחד, כולם זוכרים יחד.*

*נעמוד כולנו ונכבד את זכרם של חללי מערכות ישראל ונפגעי פעולות האיבה.*

*ילדים, כעת נעמוד לקראת הצפירה.*

* צפירה

**נקרא את תפילת יזכור:**

יִזְכֹּר

יִזְכּוֹר עַם יִשׂרָאֵל אֶת בָּנָיו וּבְנוֹתָיו, הַנֶּאֱמָנִים וְהָאַמִּיצִים,

חַיָּלֵי צְבָא הַהֲגָנָה לְיִשׂרָאֵל,

אֲשֶׁר חֵרְפוּ נַפְשָׁם בָּמִלְחָמָה עַל תְּקוּמַת יִשְׂרָאֵל,

וְכָל מִי שֶׁנִּרְצְחוּ בָּאָרֶץ וּמִחוּצָה לָהּ בִּידֵי מְרָצְחִים מֵאִרְגּוּנֵי הָטֶּרוֹר.

יִזְכּוֹר יִשׂרָאֵל וְיִתְבָּרַך בְּזַרְעוֹ וְיֶאֱבַל עַל זִיו הָעֲלוּמִים

וְחֶמְדַת הַגְּבוּרָה וּקְדֻשָׁת הָרָצוֹן וּמְסִירוּת הַנֶּפֶש

אֲשֶׁר הַנִּסְפִּים בַּמַּעֲרָכָה הַכְּבֵדָה.

יִהְיוּ חַלְלֵי מַעַרְכוֹת יִשְֹרָאֵל עֲטוּרֵי הַנִּצָּחוֹן

חֲתוּמִים בְּלֵב יִשְֹרָאֵל לְדוֹר דּוֹר.

* נדליק נר זיכרון.

*נֵר זֶה שֶׁאָנוּ מַדְלִיקִים, יָאִיר וְיַזְכִּיר אֶת חַיֵּיהֶם וּמוֹתָם שֶׁל בָּנָיו וּבְנוֹתָיו שֶׁל הָעָם, אֲשֶׁר חֵרְפוּ נַפְשָׁם בַּמִּלְחָמָה עַל תְּקוּמַת יִשְׂרָאֵל: חַלְלֵי מַעַרְכוֹת יִשְׂרָאֵל וְנִפְגְּעֵי פְּעֻלּוֹת הָאֵיבָה.*

*יִהְיוּ חַלְלֵי מַעַרְכוֹת יִשְֹרָאֵל עֲטוּרֵי הַנִּצָּחוֹן חֲתוּמִים בְּלֵב יִשְֹרָאֵל לְדוֹר דּוֹר.*

נספר סיפור קצר על נופל ונשמיע שיר לזכרו.

אפשר לבחור אחד משני אלו, לחילופין אפשר לבחור מתוך הפרויקט "עוד מעט נהפוך לשיר":

* מכתב קטן : השיר מכתב קטן נכתב ע"י הזמר דני רובס לאחר שאחיו יואב נפל בזמן שירותו הצבאי. אחר מותו מצאה המשפחה מכתב, את המכתב הזה הפך דני לשיר.
* מה אברך: השיר נכתב ע"י הפזמונאית והמשוררת רחל שפירא לזכר חברה לכיתה, אלדד קרוק, שנפל במלחמה.
* כעת נשיר יחד שני שירים.נחלק לילדים את מילות השירים מראש.

לדוגמה לבחור 2מתוך השירים הבאים:

* כשהלב בוכה
* הכותל
* יש פרחים
* תמיד יחכו לך
* מי שחלם
* נקרא:

יום הזיכרון הוא יום של געגוע וצר וכאב. אך זהו גם יום של חיבוק גדול של כולנו למשפחות השכול שנושאות את הכאב בכל יום ויום. זהו גם יום של גאווה- בחיילנו הטובים והטובות- שעשו הכל למען עמם וארצם.

* **תפילה לשלום המדינה**

*אָבִינוּ שֶׁבַּשָּׁמַיִם, צוּר יִשְׂרָאֵל וְגוֹאֲלוֹ, בָּרֵךְ אֶת-מְדִינַת-יִשְׂרָאֵל, רֵאשִׁית צְמִיחַת גְּאֻלָּתֵנוּ. הָגֵן עָלֶיהָ בְּאֶבְרַת חַסְדֶּךָ וּפְרֹשׂ עָלֶיהָ סֻכַּת שְׁלוֹמֶךָ, וְנָתַתָּ שָׁלוֹם בָּאָרֶץ וְשִׂמְחַת עוֹלָם לְיוֹשְׁבֶיהָ.*

* נקרא מתוך תפילה לשלום/ *ר' נחמן מברסלב*

*אדון השלום*

*מלך שהשלום שלו עושה שלום*

*ובורא הכול*

*יהי רצון מלפניך*

*שתבטל מלחמות ושפיכות דמים מן העולם*

*ותמשיך שלום גדול ונפלא בעולם*

*ולא יישא גוי אל גוי חרב*

*ולא ילמדו עוד מלחמה....*

*בתקווה שעוד יבואו ימים של שלום ושקט כאן בארץ*

* **לשירת התקווה כולנו נעמוד זקוף ונשיר יחד.**
* **התקווה**  (כדאי להקרין את מילות ההמנון על מסך)